**ПРОЕКТ НА ПРАВИЛНИК**

**ЗА ИЗМЕНЕНИЕ И ДОПЪЛНЕНИЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „ЕВРОПЕЙСКИ ПОЛИТИКИ И СЪТРУДНИЧЕСТВО”,**

**ПРИЕТ С РЕШЕНИЕ НА ОБЩИНСКИ СЪВЕТ №13 от 19.01.2012Г.,**

**Вносител:** *Минко Кафтански – заместник – кмет ОИЗЕУО*

***Съгласно чл.26, ал.2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Правилника на e-mail адрес:*** ***pno@abv.bg***

**МОТИВИ**:

**Причини, които налагат приемането на Правилник за изменение и допълнение на Правилник за устройството и дейността на ОП „Европейски политики и сътрудничество“:** необходимостта от приемане на Приложение №2 към Правилника, съгласно §4, ал.2 от Допълнителните разпоредби на Наредба за създаване, управление и контрол върху дейността на общинските предприятия, както и чл.25, ал.2 от Правилник за устройството и дейността на ОП „Европейски политики и сътрудничество“.

**Цел на предлаганите промени в Правилника за изменение и допълнение на Правилника за устройството и дейността на ОП „Европейски политики и сътрудничество“** - приемане на Приложение №2, във връзка с активи, придобити от предприятието към 31.12.2014 г.

За прилагане на горепосочените изменения **не е необходимо разходване на бюджетни средства.**

**Очакваните резултати** се изразяват в необходимостта от приемане на Приложение №2 към Правилника, предвид новопридобитите активи от ОП „Европейски политики и сътрудничество“.

**Предложеното изменение на Правилник за изменение и допълнение на Правилник за устройството и дейността на ОП „Европейски политики и сътрудничество“ е в съответствие с нормативните актове от по-висока степен, както и с тези на европейското законодателство.**

**Правни основания:** чл.21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закон за общинската собственост, във връзка с чл.79 от АПК, във връзка с чл.3, ал.6 и ал.7 от Раздел II, §4, ал.2 от Раздел VII от Наредба за създаване, управление и контрол върху дейността на общинските предприятия, приета с Решение № 242, взето с Протокол № 13 от 25.06.2009г. на Общински съвет Пловдив, изм. и доп. с РОС № 330/03.08.2010г. и РОС № 431/04.11.2010г., във връзка с чл.17 и чл.25, ал.2 от Правилник за устройството и дейността на ОП „Европейски политики и сътрудничество“.

 **ПРОЕКТ НА РЕШЕНИЕ:**

**І.** Приема Правилник за изменение и допълнение на Правилник за устройството и дейността на ОП „Европейски политики и сътрудничество“, приет с Решение №13 от 19.01.2012г. на Общински съвет Пловдив, както следва:

 §**1.** Към чл.17 от Правилника за устройството и дейността на ОП „Европейски политики и сътрудничество”, приема *Приложение №2* „Предоставено за управление общинско имущество” към 31.12.2014г.*,* което става неразделна част от настоящото решение и от Правилника.

